Tallinna Linnavalitsuse korralduse

„Koostöölepingu projekti heakskiitmine (reservväelaste nädal)“

**KOOSTÖÖLEPING**

**Kaitseministeerium**, keda esindab volituse alusel lepingu Kaitsetahte Arendamise Osakonna juhataja Helmuth Martin Reisner

**Tallinna linn**, keda esindab abilinnapea Kaarel Oja*,*

eraldi nimetatud ka *pool* või koos *pooled*,

arvestades, et Kaitseministeerium korraldab 28.04.−05.05.2024 enne õppust Kevadtorm reservväelaste nädala, mille eesmärgiks on väärtustada reservväelaste rolli Eesti riigikaitse põhijõuna. Reservväelaste nädala raames viiakse läbi erinevaid üritusi ja kampaaniaid, mis on suunatud reservväelastele ja nende perekondadele. Reservväelaste nädala eesmärgiks on tõsta reservväelaste nähtavust ühiskonnas ja rõhutada reservväelaste rolli Eesti riigikaitses,

sõlmisid koostöölepingu (edaspidi nimetatud *leping*) järgnevas.

1. **Lepingu sõlmimise eesmärk**

Leppida kokku Tallinna linna ja selle haldusalas olevate asutuste pakutavad soodustused reservväelastele Kaitseministeeriumi poolt korraldatava reservväelaste nädal raames.

1. **Tallinna linn:**
   1. pakub reservväelastele linna hallatavates asutustes reservväelaste nädala raames soodustusi, kirjeldab soodustuste määra ning nende kehtivusaja ja muud tingimused vastavalt koostöölepingu lisale 1;
   2. korraldab soodustuste rakendamist.
2. **Kaitseministeerium:**
   1. määratleb isikute ringi, kellel on reservväelase staatus ja annab Tallinna linnale täpse juhise, mille järgi on võimalik tuvastada isikuid, kellel on õigus lisas 1 nimetatud soodustustele;
   2. teavitab reservväelasi lisas 1 nimetatud soodustustest ja soodustuse saamise tingimustest kaitseväeteenistuse veebis hiljemalt 28.04.2024;
   3. informeerib reservväelasi kaitseväeteenistuse veebis olevatest linna sooduspakkumistest e-kirjaga.
3. **Lepingu sõlmimine, muutmine, lõpetamine ning vaidluste lahendamine**
   1. Leping kehtib tähtajaliselt 28.04.2024 kuni 06.05.2024. Tähtaega võib poolte kirjalikul kokkuleppel pikendada.
   2. Lepingut muudetakse poolte kirjalikul kokkuleppel. Kõik lepingu muudatused jõustuvad pärast nende allakirjutamist mõlema poole poolt või muudatuses määratud tähtajal.
   3. Lepingu rikkumise või täitmata jätmisega tekitatud kahju eest vastutavad pooled õigusaktidega sätestatud korras.
   4. Kõik poolte vahel lepingu täitmisel tekkivad erimeelsused lahendatakse läbirääkimiste teel. Kokkuleppe mittesaavutamisel lahendatakse erimeelsused seaduses ettenähtud korras.
4. **Poolte kontaktisikud**
   1. Kaitseministeeriumi kontaktisik lepingu ja selle täitmisega seotud küsimustes on Mikk Alvar Olle, e-post: [mikk-alvar.olle@kaitseministeerium.ee](mailto:mikk-alvar.olle@kaitseministeerium.ee), tel: 5326 9954 või tema puudumisel teda asendav isik.
   2. Tallinna linna kontaktisik koostöölepingu ja selle täitmisega seotud küsimustes on Hillar Sein , e-post: [hillar.sein@tallinnlv.ee](mailto:hillar.sein@tallinnlv.ee), tel: 6404585 või tema puudumisel teda asendav isik.
   3. Informatsioonilise sisuga teated võib edastada suuliselt või kirjalikku taasesitamist võimaldavas vormis.
   4. Lepingus nimetatud kontaktisiku muutumisest on pool kohustatud viivitamatult teavitama teist poolt kirjalikku taasesitamist võimaldavas vormis.
   5. Kõik lepingu ja selle täitmisega seotud tahteavaldused, millega ei kalduta kõrvale lepingu tingimustest, on kehtivad ainult siis, kui need on antud punktides 5.1. ja 5.2. nimetatud isikute, seadusjärgsete esindajate või nende poolt volitatud isikute poolt lepingus näidatud e-posti aadressile või aadressile.

|  |  |
| --- | --- |
| (allkirjastatud digitaalselt) | (allkirjastatud digitaalselt) |
|  |  |
| Kaarel Oja | Helmuth Martin Reisner |
| abilinnapea | Kaitsetahte Arendamise Osakonna juhataja |
| Tallinna linn | Kaitseministeerium |

|  |  |
| --- | --- |
|  |  |

**KOOSTÖÖLEPINGU LISA 1**

Tallinna linn võimaldab reservväelastele soodustusi alljärgnevates haldusala asutustes:

# Tallinna Linnamuuseum võimaldab reservväelastel koos perekondadega ajavahemikul 28.04-06.05.2024 tasuta sissepääsu järgmistes linnamuuseumi filiaalides:

* 1. Linnaelumuuseum
  2. Kiek in de Köki kindlustusmuuseum
  3. Tallinna Vene muuseum
  4. Fotomuuseum
  5. Lastemuuseum Miiamilla
  6. Peeter I maja
  7. Kalamaja muuseum

# Tallinna Kirjanduskeskus võimaldab reservväelastel koos perekondadega ajavahemikul 28.04-06.05.2024 tasuta sissepääsu järgmistes kirjanduskeskuse filiaalides:

* 1. A.H. Tammsaare muuseum
  2. Eduard Vilde muuseum
  3. Mati Undi muuseum

1. Tallinna Filharmoonia võimaldab reservväelastel ajavahemikul 28.04-06.05.2024 osta kaks piletit 50% allahindlusega Tallinna Filharmoonia üritustele ja festivalidele piletilevi.ee müügikeskkonnas.
2. Tallinna Linnateater võimaldab reservväelastele ajavahemikul 28.04-06.05.2024 osta kaks piletit 50% allahindlusega Tallinna Linnateatri mängukavas olevatele etendustele piletilevi.ee müügikeskkonnas.
3. Tallinna Loomaaed võimaldab reservväelastele (sh koos perega) loomaaia külastamist ajavahemikul 28.04-06.05.2024 tasuta.
4. Tallinna Botaanikaaed võimaldab reservväelastele (sh koos perega) botaanikaaia külastamist ajavahemikul 28.04-06.05.2024 tasuta.

|  |  |
| --- | --- |
| (allkirjastatud digitaalselt) | (allkirjastatud digitaalselt) |
|  |  |
| Kaarel Oja | Helmuth Martin Reisner |
| abilinnapea | Kaitsetahte Arendamise Osakonna juhataja |
| Tallinna linn | Kaitseministeerium |